
Ministru kabineta rīkojums Nr. 390
Rīgā 2022. gada 31. maijā (prot. Nr. 29 36. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 9. punktu (turpmāk – rīkojums Nr. 518), Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 967 832 euro apmērā, tai skaitā:
· 1.1. 897 782 euro, lai segtu izdevumus, kas saistībā ar rīkojuma Nr. 518 izpildei nepieciešamo pasākumu īstenošanu radušies laikposmā no 2022. gada 1. aprīļa līdz 2022. gada 30. aprīlim, tai skaitā, lai Iekšlietu ministrijas padotības iestādēs nodarbinātajiem samaksātu par virsstundu darbu, izmaksātu piemaksas par dienesta (darba) pienākumu izpildi nakts laikā, par darbu paaugstināta riska un slodzes apstākļos, par personisko darba ieguldījumu un darba kvalitāti, izmaksātu atlīdzību par laiku, kuru amatpersona ar speciālo dienesta pakāpi nepavada darba vietā vai citā institūcijas norādītajā vietā, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu, segtu izdevumus par komandējumiem (atbilstoši komandējumu laikam), ēdināšanu, pārtiku un citus izdevumus, patvēruma meklētāju uztura un dienas naudai paredzētos izdevumus, kā arī segtu izdevumus, kas radušies Valsts policijai laikposmā no 2022. gada 1. janvāra līdz 2022. gada 30. aprīlim saistībā ar samaksu amatpersonām ar speciālajām dienesta pakāpēm par virsstundu darbu, no tiem:
· 1.1.1. Valsts policijai – 792 888 euro;
· 1.1.2. Valsts robežsardzei – 78 948 euro;
· 1.1.3. Pilsonības un migrācijas lietu pārvaldei – 25 946 euro;
· 1.2. 70 050 euro, lai kompensētu papildu izdevumus (vidējās izpeļņas pieaugums), kas rodas, nosakot samaksu par virsstundu darbu un piemaksas saistībā ar rīkojuma Nr. 518 izpildei nepieciešamo pasākumu īstenošanu, tai skaitā:
· 1.2.1. Valsts policijai – 61 894 euro;
· 1.2.2. Valsts robežsardzei – 6577 euro;
· 1.2.3. Pilsonības un migrācijas lietu pārvaldei – 1579 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

	Ministru prezidenta pienākumu izpildītājs ‒ ārlietu ministrs
	(paraksts*)
	E. Rinkēvičs

	Iekšlietu ministrs
	(paraksts**)
	K. Eklons


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

